ตลาดหุ้นเอเชียผันผวน วิตกความขัดแย้งการค้าหลังสหรัฐฯประกาศขึ้นบัญชีดำ “หัวเหว่ย”
ตลาดหุ้นเอเชียผันผวน วิตกความขัดแย้งการค้าหลังสหรัฐฯประกาศขึ้นบัญชีดำ "หัวเหว่ย"
ตลาดหุ้นเอเชียผันผวน วิตกความขัดแย้งการค้าหลังสหรัฐฯประกาศขึ้นบัญชีดำ "หัวเหว่ย"
21 พ.ค. 2562

ผู้สื่อข่าวรายงานว่า ตลาดหุ้นเอเชียเคลื่อนไหวทั้งในแดนบวกและลบเช้านี้ ขณะที่นักลงทุนยังคงวิตกกังวลเกี่ยวกับความขัดแย้งทางการค้าระหว่างสหรัฐกับจีนที่ทวีความรุนแรงขึ้น หลังจากรัฐบาลสหรัฐประกาศขึ้นบัญชีดำบริษัทหัวเว่ย เทคโนโลยี่ของจีน ขณะที่อัลฟาเบท ซึ่งเป็นบริษัทแม่ของกูเกิล ได้ระงับการทำธุรกิจกับบริษัทหัวเว่ย
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,211.26 จุด ลดลง 90.47 จุด, -0.42%
ดัชนี SSE Composite ตลาดหุ้นจีนเปิดวันนี้ที่ 2,867.71 จุด ลดลง 2.89 จุด, -0.10%
ดัชนี HSI ตลาดหุ้นฮ่องกงเปิดวันนี้ที่ 27,671.40 จุด ลดลง 116.21 จุด, -0.42%
ดัชนี TAIEX ตลาดหุ้นไต้หวันเปิดวันนี้ที่ 10,362.35 จุด ลดลง 36.06 จุด, -0.35%
ดัชนี KOSPI ตลาดหุ้นเกาหลีใต้เปิดวันนี้ที่ 2,056.95 จุด เพิ่มขึ้น 1.24 จุด, +0.06%
ดัชนี FTSE STI ตลาดหุ้นสิงคโปร์เปิดวันนี้ที่ 3,198.73 จุด ลดลง 6.73 จุด, -0.21%
ดัชนี FBMKLCI ตลาดหุ้นมาเลเซียเปิดวันนี้ที่ 1,608.74 จุด เพิ่มขึ้น 3.38 จุด, +0.21%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,662.48 จุด เพิ่มขึ้น 2.34 จุด, +0.03%
ทั้งนี้ รัฐบาลสหรัฐได้นำหัวเว่ยและบริษัทในเครือเข้ารวมอยู่ใน “Entity List” ซึ่งเป็นบัญชีรายชื่อของบริษัทด้านการสื่อสารโทรคมนาคมที่ถูกสั่งห้ามไม่ให้บริษัทของสหรัฐเข้าซื้ออุปกรณ์ต่างๆ โดยไม่ได้รับอนุญาตจากรัฐบาลสหรัฐ
ขณะที่อัลฟาเบทได้ระงับการทำธุรกิจกับบริษัทหัวเว่ย เทคโนโลยี่ ซึ่งส่งผลให้สมาร์ทโฟนของหัวเว่ยไม่สามารถอัพเดตระบบปฏิบัติการแอนดรอยด์ (Android) ตลอดจนเข้าถึงแอปพลิเคชันยอดนิยมอย่าง Google Play Store, Gmail และ YouTube ซึ่งเป็นกรรมสิทธิ์ของกูเกิลได้
อย่างไรก็ดี ล่าสุดกระทรวงพาณิชย์สหรัฐได้ยกเลิกคำสั่งห้ามธุรกิจสหรัฐร่วมงานกับบริษัทหัวเว่ย เทคโนโลยี่ เป็นการชั่วคราว โดยอนุญาตให้มีการอัพเดทซอฟท์แวร์เพื่อให้ผู้ใช้ยังคงสามารถใช้งานโทรศัพท์ของหัวเว่ยได้ โดยการยกเลิกคำสั่งดังกล่าวจะมีผลจนบังคับใช้จนถึงวันที่ 19 ส.ค.นี้
ส่วนการประกาศยกเลิกคำสั่งแบนดังกล่าวเป็นการชั่วคราวนั้น ทำให้กูเกิลยังคงสามารถร่วมงานกับหัวเว่ยได้ต่อไป และหัวเว่ยก็จะสามารถใช้ระบบแอนดรอยด์ได้เหมือนเดิมจนถึงวันที่ 19 ส.ค.นี้